Í skólanum er skólaráð , samstarfsvettvangur skólastjóra og skólasamfélagsins um skólahald . Í lögum um grunnskóla 91 / 2008 segir m.a. um skólaráð að það skuli fá til umsagnar áætlanir um fyrirhugaðar meiriháttar breytingar á skólahaldi og starfsemi skóla áður en endanleg ákvörðun um þær er tekin , og að ráðið skuli fylgjast með öryggi , aðbúnaði og almennri velferð nemenda . Skólastjóri stýrir starfi skólaráðs . Verkefnaskrá skólaráðs Í skólaráði eru tveir fulltrúar foreldra kosnir á aðalfundi foreldrafélagins , einn fulltrúi almennra starfsmanna og tveir fulltrúar kennara kosnir á starfmannafundi , fjórir fulltrúar nemenda úr 7. og 10. bekk kosnir af nemendum skólans , fulltrúi úr grenndarsamfélagi og skólastjóri skólans . Skólaráðið fjallar um og gefur umsögn til skólans og Skóla - og frístundasviðs um skólanámskrá og aðrar áætlanir sem varða skólahaldið . Það fylgist með að áætlanir séu kynntar foreldrum , svo og með framkvæmd þeirra . Starfsáætlun skóla er lögð fyrir skólaráð ár hvert og skólanefnd skólans .